open-index/open-wikipedia-markdown huggingface dataset:
Venus (երգ, Լեդի Գագա)

«**Venus**» (), ամերիկացի երգչուհի և երգերի հեղինակ Լեդի Գագայի երգը նրա *[[Artpop]]* երրորդ ստուդիական ալբոմից։ Ընտրվել է որպես ալբոմի պրոմոսինգլ և պաշտոնապես թողարկվել է 2013 թվականի հոկտեմբերի 28-ին iTunes-ում։ Թողարկումը նախապես նշանակված է եղել հոկտեմբերի 27-ին, բայց տեղափոխվել է։ Երգի թողարկումը պաշտոնապես հաստատվել է հոկտեմբերի 10-ին։ Ամենասկզբից երգը պետք է դառնար ալբոմի երկրորդ սինգլը «Applause»-ից հետո, սակայն որոշումը փոփոխվել է հօգուտ Do What U Want երգի։

## Երգի մասին
«Venus» երգը գրել են Լեդի Գագան, Փոլ Բլերը (DJ White Shadow), Մադեոնը, Դինո Զիսիսը և Նիկ Մոնսոնը, որը մասնակցել է հանգուցյալ Sun Ra-ի երգերի ստեղծմանը։ Երգի «Rocket Number 9 Take Off to the Planet» տողն օգտագործվել է թրեքի առաջին քառատողում։ Երգի պրոդյուսերը եղել է Գագան ով հրաժարվել է այլ պրոդյուսերների օգնությունից։

«Venus»-ը պետք է լիներ նոր եռաբանության սկիզբը, որը կապ չունի «Paparazzi» և «Telephone» երգերի հետ։ Ի սկզբանե թրեքը պիտի դառնար սինգլ։
Նախնական լսումների համար երգը հասանելի էր հոկտեմբերի 25-ից, իսկ պաշտոնական թողարկումը նշանակվել է հոկտեմբերի 28-ին։ Գագան սկսել է հրապարակել երգերից հատվածներ (այդ թվում նաև տողեր «Venus»-ից) որպես ժամանակի հետհաշվարկի սկիզբ մինչ *Artpop*-ի թողարկումը։

Լեդի Գագան ներկայացրել է Venus երգի շապիկի երեք տարբերակ, որոնք ստեղծվել են Սթիվեն Կլյայնի կողմից։

Առաջին անգամ երգը կատարվել է *G-A-Y* ակումբում (Լոնդոն)։ Լեդի Գագան կատարում է Venus և Do What You Want երգերը Մեծ Բրիտանիայում The X Factor նախագծի ժամանակ՝ 2013 թվականի հոկտեմբերի 27-ին։

Տեսահոլովակի ռեժիսոր պետք է լիներ Ռութ Հոգբենը, որը համագործակցել է երգչուհու հետ The Monster Ball Tour-ի միջերգերի ժամանակ և լուսանկարել է Գագային Elle ամսագրի համար (2013 թվականի հոկտեմբերի թողարկման համար)։

## Երգացանկ
* **Թվային ներբեռնում**
# «Venus» — 3:54

## Հիթ-շքերթներ

## Թողարկում

## Ծանոթագրություններ

Կատեգորիա:2013 սինգլներ
Կատեգորիա:Դանս-փոփ երգեր
Կատեգորիա:Լեդի Գագա
Կատեգորիա:Լեդի Գագայի սինգլներ
Կատեգորիա:Փոփ երգեր
Օ՜, Աստված իմ (ֆիլմ)

**«Օ՜, Աստված իմ»** (չինարեն՝ 从天儿降), 2015 թվականի չինական ռոմանտիկ, կատակերգական, գիտաֆանտաստիկ ֆիլմ, որի ռեժիսորն է Լեստե Չենը, իսկ պրոդյուսերը Ժան Զիյիը։ Ֆիլմում նկարահանվել են՝ Լեիը, Լի Հիաոլինը, Չեն Հուեդոնը և Կոկո Ցզյան Վեն։

## Սյուժե
Ասում են, որ երեխաներին բերում է արագիլը, կամ ծայրահեղ դեպքերում նրանց գտնում են կաղամբի միջից։ Բայց դա չի համապատասխանում իրականությանը։ Երեխաները ընկնում են Երկրի վրա տիեզերքից։ Տիեզերքը ինքն է ուղարկում նրանց մեզ։ Մեզ մնում է միայն իմանալ, թե երբ և որտեղ երեխան պետք է վայէջք կատարի։ Հենց այդպես ֆիլմի գլխավոր հերոսները մի անգամ իրենց այգում գտան փոքրիկ փայլուն քար։ Այդ ժամանակ նրանք նույնիսկ չէին գուշակում, թե ինչ կբերի նրանց այդ քարը։ Նրանք պետք է հասկանան, թե ովքեր են երեխայի ծնողները, քանի որ երեխային միաժամանակ գտել է երկու զույգ։

## Դերերում
* Լեիը- Լե Յի
* Լի Հիաոլինը 
* Չեն Հուեդոնը - Չեն Մո
* Կոկո Ցզյան Վեն
* Ժան Զիյի

## Արտաքին հղումներ
# Mary Ann Simuangco. ""The Baby from Universe" Films with Zhang Ziyi and EXO’s Lay"  Asian Movie Pulse. Retrieved January 10, 2016.
#  "&#91;단독&#93; 엑소 레이, 장쯔이 제작 영화로 中 스크린 진출" (in Korean). Naver. March 18, 2015. Retrieved January 10, 2016.
#  ""Oh My God" counts down to Lay’s film debut with official poster" Koreaboo. September 18, 2015. Retrieved January 10, 2016.

Կատեգորիա:2010-ականների ռոմանտիկ կինոկատակերգություններ
Կատեգորիա:2015 ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Մանդարին լեզվով ֆիլմեր
Կատեգորիա:Չինական ֆանտաստիկ ֆիլմեր
Sugar (ալբոմ, Ռոբին Շուլց)

**Sugar**, գերմանացի DJ և պրոդյուսեր Ռոբին Շուլցի երկրորդ ստուդիական ալբոմը, որը թողարկվել է 2015 թվականի սեպտեմբերի 25-ին։ Ալբոմում ներառված են՝ "Headlights", "Sugar", "Show Me Love", "Heatwave" և "Yellow" երգերը։

## Երգացանկ

## Չարթեր
}
|}

## Թողարկման պատմություն

## Ծանոթագրություններ

Կատեգորիա:2015 ալբոմներ
Օսմաններ

**Օսմաններ** (), Օսմանյան թուրքերի դինաստիա, որը կառավարման ղեկին է եղել 1299- 1924 թվականներին։

## Պատմություն
Հիմնվել է դինաստիան Օսման I-ի կողմից (կառավարել է 1299/1300-1324 թվականներին, այլ տվյալներով՝ 1326)։ Դինաստիայի հայտնի ներկայացուցիչներ են նաև Բայազիդ I Յըլդըրըմը («կայծակնային»)՝ կառավարել է 1389-1402 թվականներին, Մեհմեդ II Ֆաթիհը («Նվաճող»)՝ կառավարել է 1444 և 1451-1481 թվականներին, Սելիմ I Յավուզը («Ահեղ», «Դաժան»)՝ կառավարել է 1512 թվականից 1520 թվականները, Սուլեյման I Կանունին («Իրավարար», եվրոպական գրականության մեջ՝ «Հիասքանչ»)` կառավարել է 1520 թվականից 1566 թվականները, Սելիմ III-ը (կառավարել է 1789-1807), Մահմուդ II-ը (1808-1839) և Աբդուլ Համիդ II-ը (1876-1909): Սուլթանության վերացումից հետո (հոկտեմբերի 29 1923 թվական) Օսմանյան վերջին սուլթան Մուհամմեդ VI-ը (կառավարել է 1918-1922 թվականներին), փախավ Թուրքիայից։ Թուրքական մեջլիսի որոշմամբ խալիֆ դարձավ օսմանյան դինաստիայի արքայազն Աբդուլ Մեդջիթ II-ը։ Երբ 1924 թվականի մարտի 3-ին խալիֆայությունը լուծարվեց, կայսերական դինաստիայի բոլոր ներկայացուցիչները արտաքսվեցին երկրից։

## Սուլթաններ

## Սուլթաններ և խալիֆներ

## Խալիֆներ

## Ծանոթագրություններ

## Արտաքին հղումներ

Կատեգորիա:Թյուրքական արքայատոհմեր
Կատեգորիա:Թուրքիայի պատմություն
Կատեգորիա:Օսմանյան կայսրության պատմություն
Կատեգորիա:Օսմանյան կայսրություն
Աղեղնավոր Բարդ

**Աղեղնավոր Բարդ** (), ավելի ուշ հայտնի որպես արքա Բարդ I, Ջոն Ռոնալդ Ռուել Թոլքինի «Հոբիթ կամ գնալն ու գալը» աշխատության կերպարներից մեկը, Դեյլի արքան։

## Ծագում և կենսագրություն
Հիրիոնի՝ Դեյլի վերջին արքայի ժառանգորդը։ Երբ Երրորդ Դարաշրջանի 2770 թվականին Դեյլը կործանվեց վիշապ Սմոգի հարձակումից՝ Հիրիոնի ընտանիքը փախավ և սկսեց ապրել Էսգարոթում որպես հասարակ ընտանիք։

Բարդը Էսգարոթում ծառայում էր որպես աղեղնավորների կապիտան և հայտնի էր որպես հմուտ նետահար։ «Հոբիթ...»-ում պատմվում է, որ Բիլբոյի և թզուկների ճանապարհորդության ժամանակ Բարդը կարողանում է սպանել Սմոգին՝ կատարելով «իրոք հերոսական արարք»։ Սմոգի կաշին անվնաս էր մնում սովորական զենքի հարվածներից։ Սակայն Բարդը, որպես Հիրիոնի հետնորդ, ուներ հատուկ նետ և դրանով կարողանում է կրակել և սպանել Սմոգին։ Սմոգի մահից հետո Էսգարոթը վերջնականապես ավերվում է։

Բարդը ստանում է Սմոգի հարստության տասնչորսերորդ մասը և ծախսում է այն Էսգարոթի վերականգնման վրա, որն ավելի ուշ սդառնում է Դեյլի թագավորության կենտրոնը։

Բարդի որդին՝ Բաինը, Ե. Թ. 2977 թվականին դառնում է Դեյլի արքան։ Բարդը և նրա հետնորդները կառավարում էին Դեյլում՝ մինչև Մատանու պատերազմը (նկարագրվում է «Մատանիների տիրակալը» եռագրության մեջ)։ Բաինի որդի Բրանդը կառավարում է Դեյլը Ե. Թ. 3007 թվականից և մահանում է Դեյլի պաշտպանության ճակատամարտի ժամանակ՝ Ե. Թ. 3019 թվականին։ Նրա որդի Բարդ II-ը դաշինք է կնքում Գոնդորի հետ։

## Ադապտացիա
Փիթեր Ջեքսոնի «Հոբիթ» եռագրության մեջ Բարդի դերը կատարում է Լյուկ Էվանսը։

## Ծանոթագրություններ

## Գրականություն
* 

Կատեգորիա:«Հոբիթ» վեպի հերոսներ
Կատեգորիա:Թոլքինի լեգենդարիումի կերպարներ
Կատեգորիա:Միջերկիր
Նաբիլ ալ-Արաբի

**Նաբիլ ալ-Արաբի** (, ), արաբ պետական և քաղաքական գործիչ, իրավաբան։

2011 թվականի մարտի 6-ից մինչև հուլիսի 1-ը զբաղեցրել է Եգիպտոսի արտաքին գործերի նախարարի պաշտոնը։ 2011 թվականի հուլիսի 1-ին ստանձնել է Արաբական Պետությունների Լիգայի գլխավոր քարտուղարի պաշտոնը։

## Կենսագրություն
Նաբիլ ալ-Արաբին ծնվել է 1935 թվականի մարտի 15-ին Եգիպտոսի Արաբական Հանրապետության մայրաքաղաք Կահիրեում։

Միջնակարգ կրթությունը ավարտելուց հետո սովորել է Կահիրեի պետական համալսարանում և ապա ուսումը շարունակել է Ամերիկայի Միացյալ Նահանգներում՝ Նյու Յորքի համալսարանին կից գործող իրավունքի դպրոցում։

1994-2004 թվականներին եղել է ՄԱԿ-ի Գլխավոր վեհաժողովի միջազգային իրավունքի հանձնաժողովի անդամ, իսկ 2004-2006 թվականներին՝ Արդարադատության միջազգային դատարանի դատավոր։

2008 թվականից մինչև 2011 թվականը եղել է Միջազգային առևտրային արբիտրաժի, Կահիրեի տարածաշրջանային կենտրոնի և Սուդանի Արաբական Հանրապետության հետ իրավախորհրդատու կառավարության հանձնաժողովի ղեկավար։

2011 թվականի մարտի 6-ին Եգիպտոսի նախագահի հրամանագրով նշանակվել է Եգիպտոսի արտաքին գործերի նախարար։ 2011 թվականի մայիսի 15-ին զբաղեցրել է Արաբական Պետությունների Լիգայի գլխավոր քարտուղարի պաշտոնը և մինչ օրս գործում է սույն պաշտոնում։

## Ծանոթագրություններ

Կատեգորիա:Եգիպտացի գրողներ
Կատեգորիա:Եգիպտացի դիվանագետներ
Կատեգորիա:Եգիպտացի իրավաբաններ
Կատեգորիա:Եգիպտոսի արտաքին գործերի նախարարներ
Կատեգորիա:Եգիպտոսի քաղաքական գործիչներ
Կատեգորիա:Կահիրեի համալսարանի շրջանավարտներ
Կատեգորիա:ՄԱԿ-ի պաշտոնյաներ
Կատեգորիա:Նյու Յորքի համալսարանի շրջանավարտներ
Մամադու Դիարա

**Մամադու Դիարա** (, ), մալիացի ֆուտբոլիստ, հենակետային կիսապաշտպան։

## Կարիերա
Դիարան իր եվրոպական կարիերան սկսել է հունական «ՕՖԻ» ակումբում, հետո խաղացել է հոլանդական «Վիտտեսում»։ Նա 2002-06 թվականներին հանդես է եկել ֆրանսիական «Օլիմպիկ Լիոնում», ակումբի կազմում չորս անգամ դառնալով երկրի չեմպիոն։ Դիարային համեմատում էին Պատրիկ Վիեյրայի և Կլոդ Մակելելեի հետ, և նա մտնում էր աշխարհի լավագույն հենակետայինների ցանկի մեջ։

### «Ռեալ Մադրիդ»
Լիոնի «Օլիմպիկի» մարզիչ Ժերար Հուլիեն Դիարայի համար սահմանեց 40 միլիոն եվրո տրանֆերային արժեք։ Այդ արժեքը հավասար էր 2005 թվականի ամռանը «Չելսիի» կողմից «Օլիմպիկին» Մայքլ Էսսյենի տրանֆերի համար տրված գնին։ «Ռեալ Մադրիդը» «Մանչեսթեր Յունայթեդի» հետ պայքարում էր Դիարայի համար, և 2006 թվականի օգոստոսի 18-ին, «Ռեալը» «Լիոնի» հետ համաձայնության եկավ, տրանֆերի արժեքը կազմեց 26 միլիոն €: Օգոստոսի 22-ին «Ռեալի» նախագահ Ռամոն Կալդերոնը գնեց Դիարային և նրան տվեց 6 համարով մարզահագուստը, որը մինչ այդ կրում էր Իվան Էլգերը։

2006-07 մրցաշրջանում Դիարան Ֆաբիո Կապելոյի գլխավորությամբ «Ռեալի» հիմնական կազմի խաղացողներից էր, քանի որ ակումբը խաղում էր երկու հենակետայինով։ Հետո, սակայն, նա սկսեց նստել պահեստայինների նստարանին։ Գուտին, ով ավելի հարձակվողական կիսապաշտպան էր, փոխարնեց նրան, իսկ այդ ժամանակ պաշտպանական գծում Կապելոն նշանակեց Էմերսոն Ֆերեյրային։

### «Մոնակո»
2011 թվականի հունվարի 27-ին «Ռեալի» ղեկավարությունը պայմանավորվեց Դիարայի «Մոնակո» տեղափոխվելու մասին, տրանֆերի արժեքը կազմեց շուրջ 4 միլիոն եվրո։ Մրցաշրջանի արդյունքներով նրա նոր թիմը հայտնվեց Լիգա 2-ում։ Դիարան չերկարաձգեց պայմանագիրը և հեռացավ ակումբից։

### «Ֆուլհեմ»
2012 թվականի փետրվարի 27-ին Դիարան ազատ գործակալի իրավունքներով տեղափոխվեց անգլիական «Ֆուլհեմ»։

## Ծանոթագրություններ

## Արտաքին հղումներ
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալիացի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Մալիի հավաքականի ֆուտբոլիստներ
Բադյայոլ (այլ կիրառումներ)

**Բադյայոլ**, կարող է վերաբերել՝
* Բադյայոլ - գետ Ռուսաստանում, հոսում է Կոմի Հանրապետությունով
* Բադյայոլ - գետ Ռուսաստանում, հոսում Արխանգելսկի մարզում, Կոմի Հանրապետությունում
* Բադյայոլ - գետ Ռուսաստանում, հոսում Արխանգելսկի մարզում, Կոմի Հանրապետությունում
Բրերա գրադարան

**Բրերա գրադարան** ( կամ ), հանրային գրադարան Իտալիայի հյուսիսում՝ Միլան քաղաքում։ Համարվում է Իտալիայի ամենամեծ գրադարաններից մեկը։ Ի սկզբանե գրադարանն ունեցել է պատմական և գիտական մեծ հավաքածու, նախքան Միլանի բոլոր հրատարակչությունները պարտադիր օրինակ կտրամադրեին գրադարանին։ 1880 թվականին հաստատությանը շնորհվել է ազգային գրադարան կարգավիճակը և համարվում է իտալական պետական 47 գրադարաններից մեկը։

## Պատմություն
Գրադարանը 1770 թվականին հիմնադրել է ավստրիացի թագուհի Մարիա Թերեզան, երբ նա որոշել է հանրությանը հանձնել Կառլո Պերտուսատիից ձեռք բերված հավաքածուն։ Գրադարանը բացվել է 1786 թվականին Բրերա պալատում, որը 1773 թվականին Հիսուսի միաբանության լուծարման հետևանքով գտնվում էր պետական ենթակայության ներքո։ Ի լրումն Պերտուսատիի հավաքածուի՝ գրադարանն ուներ նաև Braidense քոլեջի և San Fedele և San Girolamo ճիզվիտների հավաքածուներից։

Այնուհետև գրադարանն իր հավաքածուն համալրել է տարբեր մասնավոր հավաքածուներից, լուծարված տարբեր կրոնական գրադարաններից, ինչպես նաև Ավստրիայի ազգային գրադարանի հավաքածուից։ 1788 թվականից ի վեր հավաքածուն ընդլայնվել է Միլանի կոմսությունում տպագրված պարտադիր օրինակների շնորհիվ, որի արդյունքում Braidense-ը դարձել է Լոմբարդիայի տարածքային օրինական դեպոզիտային արխիվ։

1880 թվականին Braidense-ը ստացել է ազգային գրադարանի կարգավիճակ։

## Տարածք
thumb|left|Մարիա Թերեզա սրահ

Գրադարանը գտնվում է 17-րդ դարում ճիզվիտերի կողմից կառուցված Բրերա պալատում։ Բացի գրադարանից այս շենքում են տեղակայված նաև Բրերա պատկերասրահը, Բրերա աստղադիտարանը, Բրերա բուսաբանական այգին, Լոմբարդիայի գիտության և արվեստի ակադեմիան, Բրերա գեղարվեստի ակադեմիան։ 2003 թվականից այս հաստատությունում է գտնվում նաև Archivio Storico Ricordi-ին՝ Կազա Ռիկորդիի պատմական ձայնագրությունների դասական երաժշտության հրատարակչական ընկերությունը։

Գրադարանն ունի՝
* Մարիա Թերեզա սրահ, որի գրադարակները նախագծել է ճարտարապետ Ջուզեպպե Պիեռմարինին
* Ընթերցասրահ՝ 35.000 կտոր գրականությամբ
* Մանձոնիի սրահ, որտեղ պահվում են ձեռագրեր, իտալացի ռոմանտիկ գրող Ալեսանդրո Մանձոնիի նամակներն ու հրատարակությունները
* Գրացուցակների սենյակ, որը նախկինում եղել է Բրերա պալատի դերձակի սենյակը

## Հավաքածու
Սկզբից և ետ Braidense-ն նախատեսված է եղել որպես ընդհանուր գրադարան։ Հավաքածուն ներառել է երգչախմբային ստեղծագործություններ, պատմական, գրական, աստվածաբանական և իրավական հրապարակումներ, ինչպես նաև ծավալուն ընդհանուր երկեր։

19-րդ և 20-րդ դարերում գրադարանի հավաքածուն ընդլայնվել է։ 1778 թվականին գրադարանը ձեռք է բերել շվեյցարացի մատենասեր Ալբրեխտ ֆոն Գալլերի հավաքածուն, որն ընդգրկել է բուսաբանական և բժշկական աշխատություններ, 1795 թվականին կարդինալ Անխելո Մարիա Դուրինիի ժառանգությունը, որն ընդգրկում է 16-րդ դարի հունական և լատինական հրատարակության շուրջ 3,000 աշխատանքներ։

Braidense-ը միշտ ունեցել է երկակի դեր՝ պահպանելու պատմական և գրական ստեղծագործությունները, ինչպես նաև Միլանում հրատարակված իր գրքերի հավաքածուները։ Հավաքածուն ներառում է 898,377 տպագիր հատոր, 2,119 ձեռագրեր և 2,368 ինկունաբուլաներ։

## Գրականություն
* Aurelio Aghemo, La Biblioteca nazionale Braidense, "Biblioteche Oggi", Milan, Ed. Bibliografica, n. 8, October 2008, pp.&nbsp;15–20.

## Ծանոթագրություններ

Կատեգորիա:Ազգային գրադարաններ
Կատեգորիա:Միլանի գրադարաններ
Կատեգորիա:Միլանի շենքեր և կառույցներ
Սեմյուել Բաթլեր (գրող)

**Սեմյուել Բաթլեր** (, ), անգլիացի գրող, նկարիչ և թարգմանիչ, վիկտորյան ժամանակաշրջանի գրականության ակնառու ներկայացուցիչներից մեկը։

## Կենսագրություն
Նրա ամենահայտնի գործերն են ուտոպիական սատիրա «Էրեհոն» վեպը, և կիսակենսագրական «Ամենայն մարմնի ճանապարհը», որը տպագրվել է իր մահվանից հետո։ Նա նաև հայտնի է օրթոդոքս քրիստոնեության մասին իր հետազոտություններով, ինչպես նաև էվոլյուցիայի տեսության ու իտալական արվեստի հետազոտմամբ։ Բաթլերն արձակ ոճով թարգմանել է Հոմերոսի Իլիականն ու Ոդիսականը, այդ թարգմանությունները մինչև հիմա արդի են։

## Գրականություն
* Grendon, Felix. (1918). ''Samuel Butler's God''. *North American Review*. Vol. 208, No. 753. pp.&nbsp;277–286.
* Holt, Lee Elbert. (1941). *Samuel Butler and His Victorian Critics*. *ELH*. Vol. 8, No. 2. pp.&nbsp;146–159.
* Paradis, James G. (2007). *Samuel Butler, Victorian Against the Grain: A Critical Overview*. University of Toronto Press.
* Raby, Peter. (1991). *Samuel Butler: A Biography*. University of Iowa Press.
* Rattray, Robert F. (1914). *The Philosophy of Samuel Butler*. *Mind*. Vol. 23, No. 91. pp.&nbsp;371–385.
* Simpson, George Gaylord. (1961). *Lamarck, Darwin and Butler: Three Approaches to Evolution*. *The American Scholar*. Vol. 30, No. 2. pp.&nbsp;238–249.

## Ծանոթագրություններ

Կատեգորիա:Անգլիացի գրողներ
Կատեգորիա:Անգլիացի արձակագիրներ
Կատեգորիա:Գրողներ այբբենական կարգով
Կատեգորիա:ԼԳԲՏ վիպասաններ
Կատեգորիա:Անգլիացի նկարիչներ
Կատեգորիա:Անգլիացի թարգմանիչներ
Կատեգորիա:19-րդ դարի անգլիացի վիպասաններ
Կատեգորիա:Գիտաֆանտաստիկ գրողներ
Կատեգորիա:Անգլիացի լուսանկարիչներ
Կատեգորիա:Անգլիացի վիպասաններ
Վլադիմիր (քաղաք)

**Վլադիմիր,** քաղաք Ռուսաստանում, Վլադիմիրի մարզի ադմինիստրատիվ կենտրոն։ Հանդիսացել է Հյուսիս-արևելյան Ռուսիայի պատմական մայրաքաղաքը և ներկայումս Ռուսաստանի եվրոպական մասի խոշորագույն տուրիստական կենտրոններից մեկը։ Ներառված է Ռուսաստանի Ոսկյա օղակի մեջ։ 
Հիմնականում գտնվում է Կլյազմա գետի ձախ ափին, Մոսկվայից 176 կմ դեպի արևելք։ Հանդիսանում է տրանսպորտային հանգույց ավտոմոբիլային (М7 «Վոլգա») և երկաթուղային (դեպի Տրանսսիբ) մայրուղիների վրա։
Քաղաքը զբաղեցնում է 124,59 կմ² տարածք։ Բնակչությունը կազմում է 354 827 մարդ (2016)։

## Անվանումը
Քաղաքն անվանվել է նրա հիմնադիր և Ռուսիայում քրիստոնեությունը ընդունած կայսեր Վլադիմիր Սվյատոսլավիչի պատվին։ Հնում կիրառվել են նաև Կլյազմայի Վլադիմիր և Վլադիմիր–Զալեսկի անվանումները, որը կապված է եղել Ռուսիայի Հարավ–արևմուտքում նույնանուն քաղաքի առկայությամբ (Վլադիմիր–Վոլինսկի, ժամանակակից Ուկրաինայի տարածքում)։

## Պատմություն
### Հիմնական տարեթվեր
* 990 թվական — առաջին հիշատակումները Վլադիմիր Սվյատոսլավիչի միսիոներական արշավանքների մասին
* 1108 թվական — նոր ամրոցի կառուցում Վլադիմիր Մոնամախի կողմից
* 1157 թվական — Անդրեյ Յուրևիչ Բոգոլյուբսկու տեղափոխությունը Վիշգորոդից (Ուկրաինա) Վլադիմիր և դրա Հյուսիս–արևելյան Ռուսիայի մայրաքաղաք հռչակումը։ 
* 1176—1212 թվականներ — Վսեվոլոդ Յուրևիչ Գնեզդոի թագավորության օրոք Վլադիմիրի պատմական ծաղկման ժամանակաշրջան
* 1238 թվական — Մոնղոլական ներխուժումը Ռուսիա և քաղաքի ավերում
* 1299 թվական — Մետրոպոլիտի նստելավայրի տեղափոխում Կիևից Վլադիմիր
* 1395 թվական — Վլադիմիրի Աստվածամոր պատկերը տեղափոխվում է Մոսկվա
* 1491 թվական — ստեղծվում են քաղաքի նոր ամրություններ
* 1609—1614 թվականներ — լեհ-լիտվական զավթիչների հարձակումը քաղաքի վրա (ռուս–լեհական պատերազմ)
* 1778 թվական — Վլադիմիրի նահանգի կազմումը
* 1861 թվական — Վլադիմիրում երկաթգծի կայարանի կառուցումը
* 1929 թվական — Վլադիմիրը մտնում է Իվանովոյի արտադրական շրջանի մեջ
* 1944 թվական — քաղաքը դառնում է Վլադիմիրի մարզի կենտրոնը
* 1960 թվական — Կլյազմա գետի վրա կառուցվում է հիմնական կամուրջ
* 1973 թվական — քաղաքը բաժանվում է շրջանների` Լենինսկի, Օկտյաբորսկի և Ֆրունզենսկի
* 1980 թվական — բնակչության թվաքանակը հասնում է 300 հազար մարդու

### Նախապատմություն
Առաջին մարդիկ տարածքում, որտեղ գտնվում է ժամանակակից քաղաքը, հայտնվել են մ.թ.ա. 30–25 հազար տարի առաջ` պալեոլիթի դարաշրջանում, որի մասին վկայում են 1981 թվականի ապրիլի 30–ին հայտնաբերված բաց կայանատեղերը և աշխատանքային գործիքները։

## Կրոն
Վլադիմիրի հավատացյալների մեծ մասը ուղղափառ քրիստոնյաներ են։ 2013 թվականից Վլադիմիրը հանդիսանում է մետրոպոլի կենտրոն։ Գոյություն ունեն ոչ մեծաքանակ կաթոլիկ համայնք և բողոքականության ներկայացուցիչներ։ Միգրացիայի արդյունքում քաղաքում ապրում են զգալի քանակի մուսուլմաններ, որոնց համար 2010 թվականին կառուցվել է աղոթատեղի։

## Արտաքին հղումներ
* Այցելություն Հին Վլադիմիր
* Զբոսանք Վլադիմիրով
* Գործընկեր-քաղաքներ 

Կատեգորիա:990 թվականին հիմնադրված բնակավայրեր
Կատեգորիա:Համաշխարհային ժառանգություն Ռուսաստանում
Կատեգորիա:Ռուսաստանի քաղաքային բնակավայրեր ըստ դաշնային սուբյեկտների
Կատեգորիա:Սրբազան քաղաքներ
Ռիմա Վարժապետյան-Ֆելլեր

**Ռիմա Պյոտրի Վարժապետյան-Ֆելլեր** (), Հայաստանի հրեական համայնքի նախագահը 1996 թվականից։ Թեև հրեաները Հայաստանում հաստատվել են դեռևս Տիգրան Մեծի օրոք, համայնքը ներկայումս (2016) կազմում է շուրջ 1000 մարդ։ Վարժապետյան-ֆելլերը նաև Եվրոպական հրեական պառլամենտի անդամ է և ներկայացնում է Հայաստանը։

Պայքարել է Հայոց ցեղասպանության ճանաչման համար, հատկապես Իսրայելի կողմից․ 2012 թվականին նույնիսկ բաց նամակ է ուղարկել Քնեսեթ։

## Վիճահարույց փաստեր
### Հայաստանում հակասեմականության հերքում
Ըստ ԱՄՆ-ում գործող այնպիսի կազմակերպությունների, ինչպիսիք են Հակազրպարտչական լիգան և հրեաներին պատկանող լրատվամիջոցները՝ Հայաստանը նախկին ԽՍՀՄ երկրներից ամենահակասեմականն է․ ըստ որոշ աղբյուրների՝ բնակչության գրեթե կեսը հակասեմական հայացքներ ունի։ Վարժապետյան-Ֆելլերը հերքել է այդ տեղեկությունները։

### Մեղադրանքներ
2015 թվականի ապրիլի 28-ին Արյե Գութը՝ ադրբեջանական ծագմամբ մի հրեա, Վարժապետյանին մեղադրեց Հայաստանում հակասեմական գրքերի հրատարակումը չբոյկոտելու, ինչպես նաև Հայկական լեգեոնի ղեկավար Դրաստամատ Կանայանին փառաբանելու մեջ, որը Երկրորդ համաշխարհային պատերազմի ժամանակ գերմանական բանակի արտաքին միավոր էր։ Վարժապետյանը Jewish Journal-ին ուղղված բաց նամակում ամսագրի գործադիր տնօրենի ուշադրությունը հրավիրեց այն փաստի վրա, որ վերջին ամիսներին հոդվածներ են լույս տեսնում ամսագրում, որոնք ատելություն են քարոզում Հայաստանի, հայ ժողովրդի և իր՝ որպես Հայաստանի հրեական համայնքի ղեկավարի նկատմամբ։ Վարժապետյանը իր բողոքն է հայտնել նաև Իսրայելի և ԱՄՆ հրեական թերթերին, որտեղ հակահայկական հոդվածներ են տպագրվել, ինչպես նաև քննադատել է այն փաստը, որ վերջիններս փորձում են մաքրել Ադրբեջանի բացասական կերպարը Իսրայելի և ԱՄՆ-ի հրեական համայնքի առջև։

## Անձնական կյանք
Վարժապետյան-Ֆելլերը մասնագիտությամբ մեխանիկ-ճարտարագետ է։ Ամուսնացած է, ունի 2 որդի։

## Ծանոթագրություններ

Կատեգորիա:Հրեաները և հուդաիզմը Հայաստանում
Սեմյուել Բաթլեր (բանաստեղծ)

**Սեմյուել Բաթլեր** (, ), անգլիացի բանաստեղծ, անգլիական կլասիցիզմի ակնառու ներկայացուցիչներից մեկը։

## Կենսագրություն
Սեմյուել Բաթլերը ծնվել է Վուսթերշիրի կոմսության Սթրենսեմ գյուղում՝ գյուղացու ընտանիքում։ Նրա ծննդյան ճշգրիտ թվականը հայտնի չէ, սակայն մեզ է հասել նրա մկրտության թվականը։

Նախնական կրթությունը ստացել է Վուսթերի թագավորական դպրոցում, ապա ուսանել է Քեմբրիջի համալսարանում։ Որոշ ժամանակ ծառայել է Քենթի կոմսուհի Էլիզաբեթի մոտ որպես քարտուղար։ Այնուհետև իր ուժերը փորձել է գեղանկարչության ասպարեզում, սակայն հաջողության չի հասել։ Ստյուարտների ռեստավրացիայից հետո դարձել է Ուելսի լորդ-կառավարիչ Ռիչարդ Վոենի քարտուղարը։

[thumb|ձախից|156 px|<center>«Հուլդիբրաս պոեմի տիտղոսաթերթը, նկարիչ՝ [Ուիլյամ Հոգարթ (1744 թ.)]]
Սեմյուել Բաթլերը մոտիկից ծանոթ է եղել անգլիական ազնվականության բաքին և այն սուր ծաղրի է ենթարկել իր ստեղծագործություններում։ Նրա ստեղծագործություններից հատկապես հիշարժան է «Հուդիբրաս» (Hudibras) երգիծական պոեմը, որը 17-18-րդ դարերում մեծ տարածում է ունեցել Անգլիայում։ Այն որոշ նմանություններ ունի Միգել դե Սերվանտեսի «Դոն Կիխոտ» ստեղծագործության հետ։ Չնայած Բաթլերի ստեղծագործության ունեցած մեծ հաջողությանը՝ հեղինակը չի դարձել արքունական բանաստեղծ և վախճանվել է նյութական ծանր պայմաններում՝ 1680 թվականի սեպտեմբերի 25-ին Լոնդոնում։

## Գրականություն
* Samuel Johnson: *The lives of the most eminent english poets. With critical observations on the works*. Clarendon Press, Oxford 2005, ISBN 0-19-927897-0 (hier speziell Bd. 1)
* Rudolf Boxberger: *Butlers Hudibras. Ein echtes Zeit- und Sittengemälde*. Teubner, Leipzig 1876 (zugl. Dissertation Universität Leipzig).

## Ծանոթագրություններ

Կատեգորիա:Անգլիացի գրողներ
Կատեգորիա:Անգլիացի բանաստեղծներ
Կատեգորիա:Գրողներ այբբենական կարգով
Կատեգորիա:Բանաստեղծներ այբբենական կարգով
Կատեգորիա:17-րդ դարի անգլիացի գրողներ
Կատեգորիա:Անգլիացի թարգմանիչներ
Գեորգի Գեորգիյանց

**Գեորգի Գերասիմի Գեորգիյանց** (), բալետի արտիստ, պարուսույց։ ՀԽՍՀ վաստակավոր արտիստ (1946)։

## Կենսագրություն
Գեորգի Գեորգիյանցը ծնվել է Մախաչկալայում։ 1938 թվականին ավարտել է Բաքվի պարարվեստի ուսումնարանը` Վ. Երմոլևի և Գ. Յազվինսկու դասարանները։ 1932 թվականին հանդես է եկել Սարատովի օպերայի և բալետի, 1933-1935 թվականներին` Տաշքենդի, 1935-1938 թվականներին` Ախունդովի անվան, 1938-1962 թվականներին` Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոններում։ 1960-1962 թվականներին աշխատել է նաև որպես մանկավարժ-կրկնուսույց։ 1973 թվականից եղել է երևանյան սառցե բալետի գլխավոր բալետմայստերը։ Մահացել է Երևանում։

Հանդես է եկել հետևյալ ներկայացումներում`
* Աբդուռահմանի «Ռայմոնդա» - Ժան դե Բրիեն
* Բախմետևի «Կովկասի գերին»
* «Բժիշկ Այբոլիտ» - Վանեչկա
* «Պղնձե հեծյալը» - Եվգենի
* Արամ Խաչատրյանի «Երջանկություն»- Արմեն
* Ալեքսանդր Սպենդիարյանի «Խանդութ» - Սասունցի Դավիթ
* Էդգար Հովհաննիսյանի «Մարմար» - Բակուր իշխան
* Արամյանի «Սոնա»- Խմբապետ Սաքո

## Պարգևներ
* ՀԽՍՀ վաստակավոր արտիստ, 1946

## Գրականություն
* Балет: энциклопедия. / Гл. ред. Ю. Н. Григорович.- М.: Советская энциклопедия, 1981.- 623 стр. с илл.

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ բալետի արտիստներ
Կատեգորիա:Հայ մանկավարժներ
Կատեգորիա:Հայ պարուսույցներ
Ադամ Սևիջ

**Ադամ Ուիթնի Սևիջ** (, ), հատուկ էֆֆեկտների ամերիկացի մասնագետ, ով «Լեգենդները կոտրողները» () հեռուստահաղորդման վարողը և համապրոդյուսերն է։

## Մանկություն
Ծնվել է Նյու Յորքում. մեծացել է Նյու Յորք նահանգի Ուեստչեստեր շրջանում։ Հայրը նկարիչ, անիմատոր և ռեժիսոր էր։ Ադամ երեխա-դերասան էր. հնչյունավորում էր տարբեր հերոսների, ում նրա հայրը ստեղծում էր «Սեզամ Փողոցը» մանկական սերիաների համար։ Նա նկարահանվել է «Չարմին» զուգարանի թղթի գովազդում և Բիլի Ջոելի «You’re Only Human» տեսահոլովակում։

## Գործունեություն
Ադամը իր սեփական խաղալիքներն է սկսել պատրաստել այն ժամանակվանից, երբ կարողացել է բռնել մկրատը։ Նա աշխատել է որպես կինոմեխանիկ, մուլտիպլիկատոր, գրաֆիկ դիզայներ, սցենարիստ, խաղալիքներ պատրաստող, զոդող բանվոր, լանդշաֆտների դիզայներ։ Աշխատանքում նա օգտագործում էր մի շարք տարբեր նյութեր, ինչպիսիք են մետաղը, թուղթը, ապակին, պլասմասսան, ռեզինը, փրփուրը, աշխատել է հիդրավլիկով, նեոնով և այլն։

1993 թվականին Ադամը վերջապես կենտրոնացավ համակցված կինոնկարահանումների ոլորտի վրա։ Նա աշխատել է այնպիսի ֆիլմերի վրա, ինչպիսիք են.

* Աստղային պատերազմներ։ Էպիզոդ I։ Թաքնված սպառնալիք
* Աստղային պատերազմներ։ Էպիզոդ II։ Կլոնների հարձակումը
* Տերմինատոր 3. Մեքենաների ապստամբությունը
* Մատրիցա։ Վերալիցքավորում
* Մատրիցա. Հեղափոխություն

Ներկայումս բացի «Լեգենդները կոտրողներից»` Ադամը նաև մոդելավորում է դասավանդում Սան Ֆրանցիսկոյի արվեստների ակադեմիայում։ Նա նաև ժամանակ է գտնում իրեն արվեստի մեջ կատարելագործելու համար։ Սան Ֆրանցիսկոյում, Նյու Յորքում և ԱՄՆ-ի այլ քաղաքում ավելի քան 50 ցուցահանդեսներ ընդգրկել են իր ստեղծագործությունները։

## Ծանոթագրություններ

## Արտաքին հղումներ
* Պաշտոնական կայքը
* Յութուբյան էջը
* Ֆեյսբուքյան էջը

Կատեգորիա:Ամերիկացի աթեիստներ
Կատեգորիա:Ամերիկացի արվեստագետներ
Կատեգորիա:Ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի մանկավարժներ
Կատեգորիա:Ամերիկացի տղա երեխա դերասաններ
Սեմյուել Բաթլեր (այլ կիրառումներ)

**Սեմյուել Բաթլեր**, կարող է վերաբերել՝
* Սեմյուել Բաթլեր (1613 - 1680), անգլիացի բանաստեղծ, անգլիական կլասիցիզմի ակնառու ներկայացուցիչներից մեկը։
* Սեմյուել Բաթլեր (1835 - 1902), անգլիացի գրող, նկարիչ և թարգմանիչ, վիկտորյան ժամանակաշրջանի գրականության ակնառու ներկայացուցիչներից մեկը։
Իրոի-կոմիկական պոեմ

**Իրոի-կոմիկական պոեմ** (), կլասիցիզմի պոեզիայի ժանր։ Այս ժանրի առանձնահատկությունը էպիկական (հերոսական, «իրոիական» պոեմի ոճաձևերը, հնարքները ծաղրելն է։ Այսպիսի պոեմի հիմքում ընկած են գրական բառախաղերը, կատակները, զվարճանքները։ Կոմիկական ոճը իրոի-կոմիկական պոեմին հաճախ հնարավորություն է տալիս դառնալու գրական բանավեճի գործուն միջոց։

## Տեսակները
Պատմականորեն ձևավորվել է իրոի-կոմիկական պոեմի երկու տեսակ
#Բուռլեսկյան պոեմ (Բուռլեսկ), որտեղ շրջվում է առասպելական սյուժեն և «վեհ» հերոսների (օլիմպիական աստվածներ և այլն) արարքներն ու գործերը շարադրվում են ցածր, «սովորական» ոճով։
#Բուն իրիո-կոմիկական պոեմ, ուր բոլորովին էլ ոչ էպիկական (ոչ հերոսական) կերպարների արարքների մասին պատմվում է էպիկական պոեմի լեզվով։

Իրոի-կոմիկական պոեմի երկու տեսակների արմատներն էլ հասնում են մինչև անտիկ ժամանակները (օրինակ`հին հունական «Մկների ու գորտերի կռիվը»պոեմը)։

## Աղբյուրներ
* Մելս Սանթոյան, Արեն Սանթոյան, Գրականագիտական բառարան, Երևան 2006, էջ 69-70։

Կատեգորիա:Ժանրեր
Կատեգորիա:Կլասիցիզմ
Թեփեքյոյ (Արղանա-Մադենի գավառ)

**Թեփեքյոյ**, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Փերիի ավազանի Շեյրան գետակի աջ ափին` լեռնալանջին, Բալու քաղաքից 26-27 կմ հյուսիս-արևելք։

## Բնակչություն
XX դարի սկզբին ուներ 170 տուն լազ և քուրդ բնակիչ։

## Պատմամշակութային կառույցներ
Թեփեքյոյն ուներ հին հայկական եկեղեցի։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն 

Կատեգորիա:Արևմտյան Հայաստանի գյուղեր
Թեքե (Խիզանի գավառ)

**Թեքե**, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Խիզան գետի միջին հոսանքում, վերջինիս աջ վտակներից մեկի ափին։

Բնակչության մասին տեղեկություններ չեն պահպանվել։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն 

Կատեգորիա:Արևմտյան Հայաստանի գյուղեր
Ռեդ Հարիսոն

**Ռեդ Հարիսոն** (, հունվարի 27, 1995, Վորֆինգ), անգլիացի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոն» ֆուտբոլային ակումբի և Անգլիայի երիկտասարդական հավաքականի կազմում։

## Ակումբային կարիերա
Ռեդ Հարիսոնը սկսել է իր ֆուտբոլային կարիերան անգլիական «Սաութհեմփթոն»-ի կազմում։ Թիմի կազմում իր նորամուտը Հարիսոնը նշել է 2013 թվականի օգոստոսի 27-ին՝ Անգլիայի լիգայի գավաթի խաղարկության շրջանակներում կայացած «*Բարնսլի*ի» դեմ խաղում։ նՀանդիպումն ավարտվել է 5:1 հաշվով։

Անգլիայի Պրեմիեր լիգայում Ռեդ Հարիսոնը իր նորամուտը նշել է 2013 թվականի դեկտեմբերի 7-ին՝ «Մանչեսթեր Սիթիի» դեմ խաղում, որն ավարտվել է 1:1 հաշվով։

Պրեմիեր լիգայում նա մասնակցել է ամբողջական հանդիպման 2014 թվականի դեկտեմբերի 20-ին՝ «Էվերթոնի» դեմ խաղում։

## Վիճակագրություն

## Ծանոթագրություններ

## Արտաքին հղումներ
*Էջը «Սաութհեմփթոն»-ի պաշտոնական կայքում 
*

Կատեգորիա:1995 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Հունվարի 27 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մելոդի Հոբսոն

**Մելոդի Հոբսոն** (, ), ամերիկացի գործարար կին և կինոպրոդյուսեր։

## Կենսագրություն
Մելոդի Հոբսոնը ծնվել է 1969 թ. ապրիլի 3-ին Չիկագոյում (Իլնոյս, ԱՄՆ)։ Նա սովորել է «St. Ignatius College Prep» միջնակարգ դպրոցում, ապա «Princeton» համալսարանում, որն ավարտել է 1991 թվականին արվեստի բնագավառում բակալավրի աստիճանով։

## Կարիերա
Մելոդին բիզնեսում իր կարիերան սկսել է 2000 թ.։ Հոբսոնին է պատկանում ներդրումների կառավարմամբ զբաղվող  «Ariel Investments LLC» ձեռնարկությունը, ինչպես նաև նա հանդիսանում է «Ariel Mutual Funds» և «DreamWorks Animation» ընկերությունների նախագահ։ Բացի այդ Հոբսոնը հովանավորում է ամերիկյան «Բարի լույս Ամերիկա» առավոտյան հեռուստանախագիծը։

2009 թվականին եղավ Մելոդիի դեբյուտը որպես պրոդյուսեր «Անկոտրումը։ Ի՞նչ պետք է իմանալ փողի մասին» ֆիլմով։

## Անձնական կյանք
2013 թ. հունիսի 22-ից Մելոդին ամուսնացած է կինոռեժիսոր Ջորջ Լուկասի  հետ, որի հետ, մինչև ամուսնանալը նա հանդիպել է 7 տարի։

## Ֆիլմերի ցանկ
* 2009 - «Անկոտրումը։ Ի՞նչ պետք է իմանալ փողի մասին» / Un-Broke: What You Need to Know About Money

## Ծանոթագրություններ

## Արտաքին հղումներ
* Mellody Hobson
* 

Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռեժիսորներ
Կատեգորիա:Փրինսթոնի համալսարանի շրջանավարտներ
Կատեգորիա:Ամերիկացի ներդրողներ
Կատեգորիա:Ամերիկացի միլիարդատերեր
Կատեգորիա:Ամերիկացի ձեռնարկատերեր
Լեոնարդո Ուլոա

**Խոսե Լեոնարդո Ուլոա** (ծնվել է 1986 թվականի հուլիսի 26-ին, Խեներալ Ռոկա, Արգենտինա), արգենտինացի ֆուտբոլիստ Լեսթեր Սիթիի հարձակվող։

## Ակումբային կարիերա
Լեոնարդոն կարիերան սկսել է Արգենտինայի երկրորդ դիվիզինի ԿԱԻ ակումբում։ 2005 թվականին նա տեղափոխվել է «Սան Լորենցո դե Ալմագրո» այստեղ երկու տարվա ընթացքում նվաճել է արգենտինաի առաջնությունը։ Չեմպիոնական տրիումֆից հետո տեղափոխվեց Սարինդիի «Արսենալ», որի կազմում առաջին մրցաշրջանի ընթացքում նվաճեց Հս․ Ամերիկայի գավաթը։ Ցածր արդյունավետության պատճառով Ուլոան կես տարուց ստպված տեղափոխվեց «Օլիմպո», որտեղ հանդես եկավ ընդամենը կես տարի։

2008 թվականին Լեոնարդոն պայմանագիր կնքեց իսպանական «Կաստելոն»։ Ուլոան օգոստոսի 31-ին «Ուեսկ»-ի դեմ խաղում իր ելույթները սկսեց իսպանական երկրորդ առաջնությունում։ Հոկտեմբերի 5-ին Կորդովաի դեմ խախում Ուլոան խփեց իր առաջին գոլը Կաստելոնի կազմում։ Երկու տարում Լեոնարդոն խփեց 31 գոլ և դարձավ ակումբի լավագույն ռմբարկուն։ 2010 թվականին նա հինգ տարվա պայմանագիր կնքեց «Ալմերիա»-ի հետ։ Օգոստոսի 29-ին Օսասունայի դեմ խաղում Լեոնարդոն սկսեց ելույթները իսպանիայի առաջնությունում։ Սեպտեմբերի 12-ին Ուլոան «Ռեալ Սոսիեդադ»-իդեմ խաղում խփեց իր առաջին գոլը Ալմերիայի կազմում։ Մրցաշրջանի ավարտից հետո ակումբը հայտնվեց Սեգունդայում որտեղ դարձավ մրցաշրջանի լավագույն ռմբարկուն։ 2013 թվականի սկզբին Լեոնարդոն տեղափոխվեց անգլիական «Բրայթոն ընդ Հոուվ Ալբիոն»։ Տրանսֆերը կազմեց 2մլն․ ֆունտ։ Փետրվարի 12-ին նա «Բլեքբեռն Ռովերս»-ի դեմ խաղում սկսեց ելույթները անգլիայի երկրորդ առաջնությունում։ Մեկ ամիս անց Ուլոան խփեց իր առաջին գոլը անգլիական հողի վրա։ Մարտի 2-ին «Խադդերսֆիլդ Թաուն»-ի դեմ խաղում ձևակերպեց հետ-տրիկ։

2014-ի ամռանը Լեոնարդոն տեղափոխվեց «Լեսթեր Սիթի»։ Օգոստոսի 16-ին «Էվերթոն»-ի դեմ խաղում սկսեց ելույթները Անգլիայի Պրեմիեր Լիգաում։ Հենց այդ խաղում նա խփեց իր առաջին գոլը «աղվեսներ»-ի կազմում։ Սեպտեմբերի 21-ին նա խփեց երկու գոլ և օգնեց թիմին վերջացնել անհաջող խաղերի ալիքը։ 2016 թվականի ապրիլի 17-ին «Վեստ Հեմ Յունայթեդ»-ի դեմ խաղում Ջեյմի Վարդիի հեռացումից հետո փոխարինման դուրս գալու առաջին իսկ րոպեին գոլ խփեց որը օգնեց թիմին կարևոր ոչ-ոքի տոնել։ Մեկ շաբաթ անց դուբլ ձևակերպեց «Սուոնսի Սիթի»-ի դարպասին։ Այդ մրցաշրջանի ընթացքում Լեոնարդոն օգնեց «Լեսթեր»-ին պատմության մեջ առաջին անգամ հաղթել Պրեմիեր Լիգաում։

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Շեննոն Գոմես

**Շեննոն Գոմես** (, ), տրինիդադցի ֆուտբոլիստ, պաշտպան։ Հանդես է գալիս ամերիկյան «Նյու Յորք Սիթի» ֆուտբոլայի ակումբի և Տրինիդադ և Տոբագոյի ֆուտբոլի ազգային հավաքականի կազմում։

## Ակումբային կարիերա
Շեննոն Գոմեսը իր առաջին պրոֆեսիոնալ պայմանագիրը կնքել է 2014 թվականին՝ «Կոննեկշն» ֆուտբոլային ակումբի հետ։

2016 թվականի ամռանը Գոմեսը վարձավճարով տեղափոխվել է ամերիկյան MLS լիգան ներկայացնող «Նյու Յորք Սիթի» ֆուտբոլային ակումբ։

## Միջազգային կարիերա
Տրինիդադ և Տոբագոյի ֆուտբոլի ազգային հավաքականի կազմում Շեննոն Գոմեսը իր դեբյուտը նշել է 2015 թվականի մարտի 27-ին՝ Պանամայի հավաքականի դեմ խաղում։ Գոմեսի հավաքականը հաղթել է 1:0 հաշվով։

## Ծանոթագրություններ

## Արտաքին հղումներ
* Էջը national-football-teams.com կայքում 
* Էջը scoresway.com կայքում  

Կատեգորիա:1996 ծնունդներ
Կատեգորիա:Հոկտեմբերի 5 ծնունդներ
Կատեգորիա:Նյու Յորք Սիթիի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրինիդադ և Տոբագոյի հավաքականի ֆուտբոլիստներ
Թեքե (Ամասիայի գավառ)

**Թեքե**, գյուղ Արևմտյան Հայաստանում, Սեբաստիայի վիլայեթի Ամասիայի գավառում։ Գտնվում էր Ամասիա քաղաքից հյուսիս-արևելք։

Բնակավայրի շրջակայքում կան գերեզմանաքարեր, հին շինությունների մնացորդներ և այլ հնություններ։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն 
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն 

Կատեգորիա:Արևմտյան Հայաստանի գյուղեր
Թեքե (Նիկտեի գավառ)

**Թեքե**, գյուղ, իջևան Կիլիկիայի Քարամանի մարզի Նիկտեի գավառում։ Գտնվում էր Չայան գյուղի մոտ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Կիլիկիայի գյուղեր
Բրերա աստղադիտարան

**Բրերա աստղադիտարան** (), աստղադիտարան Իտալիայի Միլան քաղաքի Բրերա թաղամասում։ Կառուցվել է պատմական Բրերա պալատում 1764 թվականին ճիզվիտ Ռուջեր Իոսիպ Բոշկովիչի կողմից։ 1773 թվականին աստղադիտարանն անցել է պետական ենթակայության ներքո։ Այժմ գտնվում է Աստղաֆիզիկայի ազգային ինստիտուտի ենթակայության ներքո։

## Պատմություն
Աստղադիտարանի կառուցման պլանավորման աշխատանքների մասնակցել է Ռուջեր Իոսիպ Բոշկովիչը։ Բրերա պալատն ու աստղադիտարանն անցել են ավստրիական Հաբսբուրգ միապետության ենթակայության ներքո Կլիմենտ XIV կողմից ճիզվիտների հասարակության ճնշումից հետո։ Այդուհանդերձ գտնվել է պետական ենթակայության ներքո։

20-րդ դարի սկզբին Միլանում աստղագիտական կլիմայի աստիճանաբար վատթարացման պատճառով 1923 թվականին Լեքո գավառի Մերատե կոմունայում հիմնադրվել է նոր Մերատե աստղադիտարանը։

## Աստղադիտարանի ղեկավարներ
* 1764 - Ռուջեր Իոսիպ Բոշկովիչ - աստղադիտարանի շինարարական ղեկավար
* 1764-1773 - Լուիզ Լագրանձե (1711-1783) - աստղադիտարանի ճիզվիտ տնօրեն
* 1802-1817 - Բարնաբա Օրիանի
* 1817-1832 - Անջելո դե Չեզարիս (1749-1832)
* 1832-1862 - Ֆրանչեսկո Կառլինի
* 1862-1900 - Ջովանի Սկիապարելլի
* 1910 - ? Ջովանի Չելորիա

## Ձեռքբերումներ
* 1861 թվականին Ջովանի Սկիապարելլին հայտնաբերել է (69) Հեսպերիա աստերոիդը
* 1877 թվականին Սկիապարելլին ուրվագծել է խառնարաններ Մարսի վրա

## Հետազոտության ոլորտներ
* Մոլորակագիտություն
* Աստերոիդների, կոմետների աստրոմետրիա
* Աստղային աստղագիտություն

## Ուշագրավ աշխատակիցներ
* Ջովանի Սկիապարելլի

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Աստղադիտարաններ Իտալիայում
Կատեգորիա:Միլանի թանգարաններ
Կատեգորիա:Միլանի շենքեր և կառույցներ
Խորան (Խորասանի գավառ)

**Խորան**, գյուղ Արևմտյան Հայաստանում, Էրզրումի վիլայեթի Բասենի գավառակում։

1877-1878 թվականներին ուներ 5 տուն թուրք և 3 տուն քուրդ բնակիչ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Վասիլի Չապաև

**Վասիլի Իվանովիչ Չապաև** (, ), խորհրդային ռազմական գործիչ, Կարմիր բանակի հրամանատար, Առաջին համաշխարհային և Ռուսաստանի քաղաքացիական պատերազմի մասնակից, պարգևատրվել է երեք անգամ «Գեորգիևյան խաչ», մեկ՝ «Գեորգիևյան մեդալ» և մեկ՝ Կարմիր դրոշի շքանշաններով։ «Կարմիր դրոշ» (1919) շքանշանի դափնեկիր։

## Կենսագրություն
Ծնվել է 1887 թվականի հունվարի 28-ին (փետրվարի 9) Չեբոկսարսկի շրջանի Բուդայկա գյուղում, շինականի ընտանիքում։ Ընտանիքում վեցերորդ երեխան էր։ Մայրը չուվաշ էր, հայրը՝ էրզյա (1854—1921)։ Որոշ ժամանակ անց, կյանքի պայմանները բարելավելու նպատակով, Չապաևների ընտանիքը տեղափոխվել է Սամարայի մարզի Բալակովո գյուղ։ Իվան Չապաևը որդուն տեղավորեց տեղի ծխական դպրոց, որի հովանավորն էր իր մեծահարուստ զարմիկը։ Չապաևների ընտանիքում արդեն կային քահանաներ, և ծնողները ցանկանում էին, որպեսզի Վասիլին նույնպես դառնար հոգևորական։

1908 թվականի աշնանը Վասիլին զորակոչվեց բանակ և նրան ուղարկեցին Կիև։ Այնուամենայնիվ, հաջորդ տարվա գարնանը, անհայտ պատճառներով, Չապաևին հեռացրեցին բանակից և տեղափոխեցիn աշխարհազորայինների առաջին խումբ` ըստ պաշտոնական վարկածի, հիվանդության պատճառով։ Փետրվարյան հեղափոխության ժամանակ գտնվել է Սարատովի հիվանդանոցում։ Մինչ Առաջին համաշխարհային պատերազմը, բանակում չի ծառայել։ Աշխատել է որպես ատաղձագործ։ 1912-1914 թթ. Չապաևը ընտանիքով ապրում էր Մելեկես քաղաքում (այժմ՝ Դիմիտրովգրադ, Ուլյանովսկի մարզ), որտեղ ծնվել է նրա որդին՝ Արկադին։ 1914 թվականի սեպտեմբերի 20-ին Չապաևը ծառայության անցավ Ատկարսկի 159-րդ հրաձգային գնդի պահեստազորում։

Չապաևն Առաջին համաշխարհային պատերազմի ճակատում հայտնվել է 1915 թվականի հունվարից։ 1915 թվականի հուլիսին, ավարտելով ուսումը, ստացել է կրտսեր սերժանտի կոչում, իսկ հոկտեմբերին՝ ավագի։ Պատերազմն ավարտել է սերժանտի կոչումով։

«Ցուցաբերած քաջության» համար պարգևատրվել է II, III և IV աստիճանի «Գեորգիևյան խաչ» և IV աստիճանի «Գեորգիևյան մեդալ» շքանշաններով։

### Ազգանվան ծագումը
Վասիլի Չապաևի հարազատ եղբոր՝ Միխայիլի վկայությամբ, «Չապաև» ազգանունն ուներ հետևյալ ծագումը։

Վասիլիի պապը՝ Ստեպան Գավրիլովը փաստաթղթերում գրվել է Գավրիլով։ 1882 կամ 1883 թվականին Ստեպան Գավրիլովն ընկերների հետ փայտ էր դասավորում և նրանց մոտ եկավ թափառաշրջիկ Վենյամինովը։ Նրան ընդունեցին։ Ֆերմայում ավագը Ստեպան Գավրիլովն էր։ Որպես ավագ, նա սովորաբար գոռգրում էր ընկերների վրա, բացականչելով «չեպա՜յ, չեպա՜յ» (*վերցրո՜ւ, վերցրո՜ւ*)։ Երբ վերջացնում էր աշխատանքը, կապալառուն անմիջապես գումարը չէր տալիս։ Գումարը, որպես ավագ, պետք է ստանար և բաժաներ Ստեպանը։ Ծերունին երկար ժամանակ գալիս էր փողի հետևից։ Վենյամինովը վազում էր Ստեպանին փնտրելով։ Մոռանալով նրա անունը, նա բոլորին հարցնում էր. -Տեսե՞լ եք արդյոք գրյազեվսկի ծերունուն (Գրյազեվո՝ Բուդայկա գյուղի այլ անվանումը), գեղեցիկ, գանգրահեր, անընդմեջ կրկնում է «չապայ»։ Չապայը քեզ գումար չի տա։ Հետո, երբ պապը ստացավ աշխատավարձը, փնտրեց Վենյամինովին, տվեց նրան գումարը և հյուրասիրեց։ Այդպես էլ Ստեպանը ստացավ *«Չապայ»* մականունը։ Այնուհետև հետնորդներն այն դարձրին իրենց պաշտոնական ազգանունը։

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Էլեն Էգլին

**Էլեն Էգլին** (, ), աֆրո-ամերիկացի գյուտարար, ով հորինել է արդուկիչ մեքենան և լվացքի մեքենան։

## Կենսագրություն
Էլեն Էգլինը ծնվել է 1849 թվականին Վաշինգտոնում։ Եղել է տնային տնտեսուհի և կառավարական գրագիր։
մինի|19-րդ դարի արդուկիչ մեքենայի օրինակ

## Գյուտը
1800-ական թվականներին նա հորինել է հատուկ տեսակի հագուստի արդուկիչ մեքենա, որը մեկ շրջանակի վրա ուներ երկու գլաններ՝ ամրացված կեռիկի վրա։ Հագուստը պետք է անցներ այդ երկու գլաններով, և երբ կեռիկը թեքվում էր, ջուրը հագուստից դուրս էր արտամղվում։ Արդուկիչ մեքենան կազմված էր երկու փայտե ոտքերից, որոնք ամրացված էին կեռիկով և հնարավորություն էին տալիս ոտքերին պտտվել։ Այս գյուտը ի հայտ եկավ այն ժամանակ, երբ հագուստը դեռևս լվանում էին ձեռքով։ Ուստի սա զարմանալի գյուտ և հայեցակարգ էր։ Էգլինը որոշեց 18 դոլարով վաճառել իր արտոնագիրը «սպիտակ անձի, ով շահագրգռված էր արտադրական ապրանքով»։ 1890 թվականի ապրիլին Էգլինը գյուտի մասին մեջբերում էր հետևյալ կերպ.

Գյուտի գնորդն արժանացել է զգալի դրամական պարգևների։

## Հետագա գործունեություն
Հագուստի արդուկիչի վաճառքից հետո Էգլինը հույս ուներ արտոնագրելու երկրորդ սարքը։ Նա ինքն էր ֆինանսավորում այս գյուտը և ցանկանում էր այն արտոնագրել, որպեսզի բոլորն իմանան, որ «գյուտը սևամորթ կնոջ աշխատանք է»։ Նա ցանկություն ուներ ցուցադրելու նոր մոդելը «Կանանց միջազգային արդյունաբերական գյուտարարների կոնգրեսում», սակայն երբեք չարտոնագրեց այն։ Ի դեպ, չկա տեղեկատվություն, որը նա երբևէ ստեղծել է այս գյուտը։ Նա մարդահամարի գրասենյակում աշխատանքի անցավ որպես գրագիր։ Էգլինը հազվագյուտ աֆրո-ամերիկացի կին գյուտարարներից էր։ Չնայած Էգլինի գյուտը դարձավ շատ հաջող, դեռևս առկա է աղբյուրների բացակայություն Էգլինի կյանքի իրադարձությունների վերաբերյալ։

## Ծանոթագրություններ

## Արտաքին հղումներ
* Patent of a Clothes Wringer from 1888
* Magazine showcasing Ellen Eglin

Կատեգորիա:Ամերիկացի գյուտարարներ
Կատեգորիա:Կին գյուտարարներ
Born This Way – The Remix

***Born This Way — The Remix***, ամերիկացի երգչուհի Լեդի Գագայի ռեմիքսների երկրորդ ալբոմը։ Թողարկված 2011 թվականին որպես առանձին հրատարակություն, և որպես *Born This Way — The Collection* ժողովածուի մաս, որի մեջ նաև մտել են 17 թրեքներ *[[Born This Way]]* ալբոմի ընդլայնված տարբերակից և *[[Lady Gaga Presents the Monster Ball Tour: At Madison Square Garden]]* վիդեոալբոմից, որը նկարահանվել է ամերիկյան HBO հեռուստաալիքի կողմից 2011 թվականի մայիսին։

## Ստեղծագործությունների ցանկը

## Հիթ-շքերթներ և հավաստագիրներ

### Հիթ-շքերթներ

### Վկայականներ

## Թողարկման ժամանակագրություն

## Ծանոթագրություններ

Կատեգորիա:2011 ալբոմներ
Կատեգորիա:Լեդի Գագայի ալբոմներ
Սելիմ Ահեղի կամուրջ

**Սելիմ Ահեղի կամուրջ** (), հաճախ կոչում են նաև **Բոսֆորի երրորդ կամուրջ**, կախովի կամրջի նախագիծ, որը պետք իրար միացնի Ստամբուլի ասիական և եվրոպական հատվածները։ Նախատեսված է լինելու երկաթուղային և մարդատար տրասնպորտային միջոցների համար։ Այն կախովի կամուրջ է։ Բոսֆորի կամրջից և Ֆաթիհի կամրջից դեպի հյուսիս` Բոսֆորի հյուսիսային հատվածում։

Կամուրջը իրար կմիացնի Ստամբուլի եվրոպական հատվածում գտնվող Սարըյեր թաղամասի Գարիպչե շրջանը և ասիական հատվածում գտնվող Բեյքոզ թաղամասի Փոյրազքոյ շրջանը։ Կամուրջը սկսել է կառուցվել 2013 թվականի մայիսի 29-ից։ Կամուրջը շահագործման կհանձնվի 2016 թվականի ամռանը։ Ընդհանուր երկարությունը 2164 մետր է, իսկ լայնությունը` 58,5 մետր։ Նախագծի ընդհանուր արժեքը 4,5 միլիարդ թուրքական լիրա է։ Նախատեսված է, որ կամուրջը պետք է լինի վճարովի։ Արդեն իսկ որոշվել է անցավճարի արժեքը` 3 ամերիկյան դոլլար։ Կամուրջը անվանվել է ի պատիվ օսմանյան սուլթան Սելիմ I Ահեղի։ 2016 թվականի օգոստոսի 26-ին տեղի է ունեցել կամրջի պաշտոնական բացման արարողությունը։ Նույն օրն էլ այն շահագործման է հանձնվել

## Պատկերասրահ

File:3.kopruOpenStMap.png| Կամրջի տեղակայման վայրը
File:Yavuz Sultan Selim Bridge p3 Jan 2014.JPG|Հայացք եվրոպական հատվածից
File:Yavuz Sultan Selim Bridge p5 Jan 2014.JPG|Եվրոպական հատվածի սյունը
File:Yavuz Sultan Selim Bridge p7 Jan 2014.JPG|Ասիական հատվածի սյունը
File:1 Yavuz Sultan Selim Bridge July 2015.jpg
File:2 Yavuz Sultan Selim Bridge July 2015.jpg
File:3 Yavuz Sultan Selim Bridge July 2015.jpg
File:Garipçe'den Yavuz Sultan Selim köprüsü.jpg|Հուլիս 2015
File:Yolos Kalesinden 3. Köprü.jpg|Հուլիս 2015
File:Poyrazköy'den 3. köprü.jpg|Հուլիս 2015


## Տես նաև
* Բոսֆորի կամուրջ, նաև կոչվում է Բոսֆորի առաջին կամուրջ
* Սուլթան Մեհմեդ Ֆաթիհի կամուրջ, նաև կոչվում է Բոսֆորի երկրորդ կամուրջ, գտնվում է Բոսֆորի կամրջից 5կմ դեպի հյուսիս

## Ծանոթագրություններ

## Աղբյուրներ
* 

## Արտաքին հղումներ

Կատեգորիա:Բոսֆոր
Կատեգորիա:Թուրքիայի ճանապարհային կամուրջներ
Կատեգորիա:Կախովի կամուրջներ
Կատեգորիա:Ստամբուլի կամուրջներ
Կատեգորիա:Ստամբուլի շենքեր և կառույցներ
Աքսոնոմետրիա

մինի
**Աքսոնոմետրիա** (), տարածական մարմինները հարթության վրա զուգահեռ պրոյեկտմամբ պատկերելու եղանակ, երբ մարմնի հետ մեկտեղ հարթության վրա պրոյեկտվում է նաև կոորդինատական համակարգը, որին վերագրված է մարմինը։ Ավելի հաճախ օգտագործվում է այնպիսի աքսոնոմետրիա, որի դեպքում հավասարաչափ փոխվում են կոորդինատական բոլոր հատվածները կամ կոորդինատական երկու հատված։ Մարմնի աքսոնոմետրական պատկերումը հնարավորություն է տալիս լրիվությամբ որոշելու դրա ձևն ու դիրքը կոորդինատական համակարգի նկատմամբ։

## Ստանդարտացված աքսոնոմետրիայի նախագծում
մինի
* Ուղղանկյուն նույնաչափական նախագծում,
* Ճակատային նույնաչափական նախագծում,
* Հորիզոնական նույնաչափական նախագծում,

## Տես նաև
Պրոյեկցիա

## Ծանոթագրություններ

## Արտաքին հղումներ
* Ուսուցանող ֆիլմ https://www.youtube.com/watch?v=BhIrKSMlPzE

Կատեգորիա:Գծագրական երկրաչափություն
Կատեգորիա:Համակարգչային գրաֆիկա
Բադյոլ (այլ կիրառումներ)

**Բադյոլ**, կարող է վերաբերել՝
* Բադյոլ - գետ Ռուսաստանում, հոսում է Կոմի Հանրապետությունով
* Բադյոլ - գետ Ռուսաստանում, հոսում է Կոմի Հանրապետությունով
Խորան (Հեքյարիի գավառ)

**Խորան**, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Խարդին գյուղախմբում։

Բնակչության մասին տվյալներ չեն պահպանվել։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն 
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Բադնոց (այլ կիրառումներ)

**Բադնոց**, կարող է վերաբերել՝
* Բադնոց - գյուղ Արևմտյան Հայաստանում, Բիթլիսի վիլայեթի Մանազկերտի գավառակում
* Բադնոց - հրաբխային լեռ Հայկական լեռնաշխարհում, Մանազկերտի դաշտում
Սեն Ժյուլիեն դ’Աս

**Սեն Ժյուլիեն դ’Աս** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Մեզել կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04182։

## Բնակչություն
Համայնքի բնակչությունը 2008 թվականին կազմում էր 155 մարդ։

## Տնտեսություն
2007 թվականի տվյալներով 103 աշխատունակ տարիքի մարդկանցից (15-64 տարեկան) 61-ը տնտեսապես ակտիվ էին, 42-ը անգործ (ակտիվության ցուցանիշը 59,2 %, 1999 թվականին եղել է՝ 53,0 %)։ 61 աշխատունակ բնակիչներից 52-ը աշխատում էին (31 տղամարդ և 21 կին), անաշխատանք էին 9-ը (3 տղամարդ և 6 կին)։ 42 անգործ մարդկանցից 8-ը աշակերտներ կամ ուսանողներ են, 15-ը թոշակառու, 19-ը չէին աշխատում այլ պատճառներով։

## Տեսարժան վայրեր
* Սեն Ժյուլիեն ծխական եկեղեցի (XIV—XV դարեր)
* Արծաթյա խաչ, որն օգտագործվում է խաչերթերի ժամանակ (1500 թվական)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Սեն Ժյուլիեն դյու Վերդոն

**Սեն Ժյուլիեն դյու Վերդոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Կաստելան կանտոնի կազմի մեջ։ Համայնքի շրջանը՝ Կաստելան։

Համայնքի INSEE կոդ՝ 04183։

## Բնակչություն
Համայնքի բնակչությունը 2008 թվականին կազմում էր 139 մարդ։

## Տնտեսություն
thumb|200px|left|Սեն Ժյուլեն դյու Վերդոն
2007 թվականի տվյալներով 88 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 23-ը անգործ (ակտիվության ցուցանիշը 73,9 %, 1999 թվականին եղել է՝ 71,2 %)։ 65 աշխատունակ բնակիչներից 60-ը աշխատում էին (36 տղամարդ և 24 կին), անաշխատանք էին 5-ը (1 տղամարդ և 4 կին)։ 23 անգործ մարդկանցից 3-ը աշակերտներ կամ ուսանողներ են, 10-ը թոշակառու, 10-ը չէին աշխատում այլ պատճառներով։

## Տեսարժան վայրեր
* Աստվածամոր Վերափոխման եկեղեցի (XVIII դար)
* Եկեղեցի (XVII դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Սեն Ժյուր

**Սեն Ժյուր** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Մուտե Սենտ Մարի կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04184։

## Բնակչություն
Համայնքի բնակչությունը 2008 թվականին կազմում էր 156 մարդ։

## Տնտեսություն
2007 թվականի տվյալներով 105 աշխատունակ տարիքի մարդկանցից (15-64 տարեկան) 74-ը տնտեսապես ակտիվ էին, 31-ը անգործ (ակտիվության ցուցանիշը 70,5 %, 1999 թվականին եղել է՝ 71,8 %)։ 74 աշխատունակ բնակիչներից 68-ը աշխատում էին (36 տղամարդ և 32 կին), անաշխատանք էին 6-ը (3 տղամարդ և 3 կին)։ 31 անգործ մարդկանցից 1-ը աշակերտներ կամ ուսանողներ են, 16-ը թոշակառու, 14-ը չէին աշխատում այլ պատճառներով։

## Տեսարժան վայրեր
* Ալլե դղյակ (XVI—XVII դարեր)
* Սեն Ժորժ ծխական եկեղեցի, պատմական հուշարձան
* Սեն Ժորժ ժամատուն

## Պատկերասրահ

Պատկեր:St-Jurs.JPG|Սեն Ժյուր
Պատկեր:Saint-Jurs 46.JPG|Սեն Ժյուր
Պատկեր:Saint-Jurs 39.JPG|
Պատկեր:Chapelle Saint-Georges de Saint-Jurs-8005.jpg|Սեն Ժորժ ժամատուն


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ